

PROJEKTS uz 13.09.2023.

vēlamais izskatīšanas datums:

Finanšu komisijā – 20.09.2023.

domē – 28.09.2022.

sagatavotājs un ziņotājs: L. Anspoka

LĒMUMS

Ādažos, Ādažu novadā

2023. gada 28. septembrī **Nr.**«DOKREGNUMURS»

**Par** **multimodālās agrīnās intervences programmu STOP 4-7**

Pārresoru koordinācijas centrs (reģ. Nr. 90009682011, juridiskā adrese: Brīvības bulvāris 36, Rīga, LV-1520 (turpmāk – PKC)) un biedrība “Latvijas Kognitīvi biheiviorālās terapijas asociācija” (reģ. Nr. 40008138489, juridiskā adrese: Avotu iela 10-3, Rīga, LV-1011 (turpmāk – Biedrība)), sadarbībā ar Latvijas pašvaldībām no 2020. gada par valsts finansējumu īsteno agrīnās intervences multimodālo programmu “STOP 4-7”.

Programma paredzēta bērniem vecumā 4-7 gadi ar uzvedības problēmām. Speciālistu komanda vienlaicīgi atsevišķās grupās strādā gan ar bērnu, gan vecākiem, gan skolotājiem. Programmas mērķis ir mazināt bērnu problemātisko uzvedību, mācot vecākus un pedagogus vairāk izmantot pozitīvu audzināšanu un pakāpeniski izslēgt nekonsekvenci un bardzību.

Vienas programmas darbs ar vienu grupu (12 bērni) norit 10 nedēļas un ietver:

* bērnu izvērtēšanas 2 konsultācijas;
* sociālo prasmju treniņu 10 nodarbības bērniem (viena nodarbība nedēļā 6 stundas);
* 10 nodarbības vecākiem (viena nodarbība nedēļā 2 stundas);
* 4 nodarbības ar bērnu pedagogiem (3 stundas);
* individuāls atbalsts bērniem, vecākiem un pedagogiem atbilstoši vajadzībām.

Pašvaldība sniedz atbalstu speciālistu komandas atlasei, kā arī telpas un administratīvo atbalstu intervences grupu organizēšanā. Valsts finansē komandas apmācību un atalgojumu.

Slēdzot trīspusēju sadarbības līgumu ar PKC un Biedrību, pašvaldībai būs pienākums:

* deleģēt 2 psihologus, 2 pedagogus, koordinatoru programmas īstenošanai pašvaldībā;
* noteikt pienākumu deleģētajiem speciālistiem piedalīties programmas aktivitātēs;
* nodrošināt programmas īstenošanai nepieciešamo materiāltehnisko atbalstu (piemērotas telpas, transports, bērnu ēdināšana, pirmsskolas bērnu testēšana dalībai klātienes grupu darbā, ja nepieciešams).

2022. gadā Ādažu novada pašvaldība veiksmīgi īstenoja “STOP 4-7” programmu ar 12 bērniem. No iepriekšējā gada speciālistu komandas 2023. gadā ir piekritis piedalīties tikai viens cilvēks.

Programmas īstenošanai (materiāltehniskais nodrošinājums un bērnu ēdināšana) no pašvaldības 2023. gada budžeta līdzekļiem nepieciešami aptuveni EUR 500.

Dalība programmā atbilst Ādažu novada Attīstības programmai (2021.-2027.) vidējā termiņa prioritātei “VTP14: Attīstīta sadarbība ar citām pašvaldībām, iestādēm un organizācijām”, rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas ceturto punktu, kā arī Izglītības, kultūras, sporta un sociālās komitejas 06.09.2023. atzinumu un Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Noslēgt sadarbības līgumu (pielikumā) ar Pārresoru koordinācijas centru un biedrību “Latvijas Kognitīvi biheiviorālās terapijas asociācija” multimodālās agrīnās intervences programmas STOP 4-7 īstenošanai Ādažu novada pašvaldībā.
2. Pašvaldības domes priekšsēdētājai parakstīt 1. punktā noteikto līgumu.
3. Norīkot dalībai programmā pašvaldības speciālistu komandu:
   1. Inga SPARĀNE, KPII “Mežavēji” vadītājas vietniece, programmas koordinatore;
   2. Liene STĒRNINIECE, Ādažu vidusskolas izglītības psiholoģe, programmas psiholoģe;
   3. Sandra SLŪKA, programmas psiholoģe;
   4. Anna KRĒSLIŅA, KPII “Mežavēji” pirmsskolas pedagogs, programmas pedagogs;
   5. Līga LIEPIŅA, programmas pedagogs;
   6. Sanita KRONBERGA, Ādažu vidusskolas izglītības psiholoģe, programmas rezerves psiholoģe.
4. Lēmuma izpildei nepieciešamos līdzekļus EUR 500 apmērā nodrošināt no Centrālās pārvaldes Izglītības un jaunatnes nodaļas 2023. gada budžeta tāmes līdzekļiem un iekļaut nodaļas 2024. gada budžeta tāmes projektā EUR 500 programmas īstenošanai.
5. Papildināt Attīstības programmas (2021-2027) Rīcības plāna uzdevumu “U14.1.10: Īstenot sadarbību ar citām iestādēm” ar jaunu pasākumu “Ā14.1.10.13. Sadarbība ar Pārresoru koordinācijas centru un biedrību “Latvijas Kognitīvi biheiviorālās terapijas asociācija” multimodālās agrīnās intervences programmas STOP 4-7 īstenošanā” (atbildīgais – Izglītības un jaunatnes nodaļa; izpildes termiņš 2022.-2024.; Finanšu resursi – Cits finansējums, pašvaldības finansējums; Iznākuma rādītāji – Programma paredzēta bērniem vecumā 4-7 gadi ar uzvedības problēmām. Speciālistu komanda vienlaicīgi atsevišķās grupās strādās gan ar bērnu, gan vecākiem, gan skolotājiem. Programmas mērķis ir mazināt bērnu problemātisko uzvedību, mācot vecākus un pedagogus vairāk izmantot pozitīvu audzināšanu un pakāpeniski izslēgt nekonsekvenci un bardzību).
6. Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IJN, KPII, CPII, SPII, ĀPII, FIN, GRN - @